el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el el el az en es en en el en el el el el el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Ο Πατσατζόγλου που λέτε, μετά από 21 ολόκληρα χρόνια βρέθηκε στο γήπεδο της Αγίας Βαρβάρας, τα Ριμινίτικα -έδρα στην οποία γαλουχήθηκε με την φανέλα της ΑΠΕ Αγία Ελεούσα- και έπαιξε μπάλα, έστω και για ανεπίσημο χαρακτήρα (προπόνηση). Αυτό συνέβη την περασμένη Δευτέρα (24 Ιουλίου 2017), μέρα η οποία έφερε στο μυαλό του Έλληνα διεθνούς ποδοσφαιριστή -και πρώην Δημοτικού Συμβούλου Αγίας Βαρβάρας- πολλές μνήμες και πιο κάτω θα διαβάσετε απόσπασμα από ρεπορτάζ της ιστοσελίδας ipolimas.gr, όχι μόνο από το πιο πάνω γεγονός, αλλά και από την καριέρα του.
Ο αειθαλής ποδοσφαιριστής και γέννημα-θρέμμα της Αγίας Βαρβάρας, πήρε μέρος στην εναρκτήρια προπόνηση της προετοιμασίας της νέας του ομάδας, του Αγίου Ιεροθέου που αγωνίζεται στο πρωτάθλημα της Γ΄ Εθνικής, και πάτησε τον πλαστικό χλοοτάπητα του γηπέδου (ο Πατσατζόγλου όταν είχε φύγει το 1996 από την ΑΠΕ, έπαιζε σε χωμάτινο γήπεδο) στα Ριμινίτικα, όπου εκτάκτως έγινε αυτή η πρεμιέρα για τον Περιστεριώτικο σύλλογο.
Ο Πατσατζόγλου, το μεγαλύτερο ποδοσφαιρικό όνομα που ανέδειξε η ΑΠΕ Αγία Ελεούσα και η πόλη μας η Αγία Βαρβάρα, έφτασε όσο πιο ψηλά μπορούσε, καθώς πήρε πρωταθλήματα με τον Ολυμπιακό, αγωνίστηκε στην Ευρώπη και ως κορύφωμα αγωνίστηκε με την Εθνική Ελλάδας σε ευρωπαϊκό πρωτάθλημα και Μουντιάλ.
Άρχισε τη σταδιοδρομία του από την ομάδα της ΑΠΕ Αγίας Ελεούσας στη Δ΄ Εθνική την περίοδο 1995-96 σε νεαρή ηλικία και στη συνέχεια εντάχθηκε στην Ξάνθη, όπου αγωνίστηκε για τέσσερα χρόνια (1996-97 έως 1999-2000). Την αγωνιστική περίοδο 2000-01 υπέγραψε συμβόλαιο στον Ολυμπιακό και γρήγορα έγινε βασικός, αγωνιζόμενος συνήθως ως δεξιός αμυντικός.
Το 2003 ο Πατσατζόγλου τραυματίστηκε στον αχίλλειο τένοντα σε ένα ντέρμπι μεταξύ του Ολυμπιακού και της ΑΕΚ. Του πήρε περισσότερο από τρία χρόνια να επιστρέψει στους αγωνιστικούς χώρους, καθώς το ένα χειρουργείο διαδεχόταν το άλλο, μιας και το πρόβλημα επανερχόταν κάθε φορά που επρόκειτο να ξαναρχίσει προπονήσεις. Παρ’ όλα αυτά, κατάφερε να επιστρέψει στο τέλος της περιόδου 2004-05 στα γήπεδα της Α’ Εθνικής, έπειτα από σχεδόν τρία χρόνια απουσίας.
Ο τότε προπονητής του Ολυμπιακού, Τροντ Σόλιντ, του έδωσε και άλλες ευκαιρίες την περίοδο 2005-06, κυρίως στη θέση του αμυντικού μέσου. Το 2009, έπειτα από εννέα χρόνια στον Ολυμπιακό, αναζήτησε νέα ποδοσφαιρική στέγη στην Κύπρο και συγκεκριμένα στην Ομόνοια Λευκωσίας. Έναν χρόνο αργότερα επέστρεψε στην Ελλάδα για λογαριασμό της ΑΕΚ, ενώ τον Ιανουάριο του 2011 εντάχθηκε στο δυναμικό του ΠΑΣ Γιάννινα.
Τον Ιούλιο του 2013 υπέγραψε στον Ηρακλή Ψαχνών, όπου παρέμεινε δύο χρόνια, όταν το 2015 αποκτήθηκε από την ΑΕΚ Χαλκίδας, με τη φανέλα της οποίας αγωνίστηκε έναν χρόνο. Τον Σεπτέμβριο του 2016 συμφώνησε αρχικά με τον ΑΟ Χαλκίδας, ωστόσο, έπειτα από έναν μήνα, τον Οκτώβριο, αποχώρησε για να συνεχίσει στην Προοδευτική. Με την Προοδευτική αγωνίστηκε όλο το υπόλοιπο της σεζόν 2016-17 στην Γ’ Εθνική, βοηθώντας την πορεία της ομάδας στο πρωτάθλημα και παρέμεινε ποδοσφαιριστής της μέχρι το καλοκαίρι του 2017. Πριν λίγο χρονικό διάστημα μεταγράφηκε στον ΑΟ Αγίου Ιεροθέου, που λαμβάνει μέρος στο πρωτάθλημα της Γ΄ Εθνικής.
Υπήρξε διεθνής με την Εθνική Ελλάδας και συμμετείχε στα προκριματικά του Euro 2004, αλλά όχι και στην τελική φάση της διοργάνωσης, λόγω του μακροχρόνιου τραυματισμού του. Συμμετείχε ωστόσο στα τελικά του Euro 2008 και στο Μουντιάλ 2010. Συνολικά με την Εθνική έχει 45 συμμετοχές και 1 τέρμα.
1 Κύπελλο Ε.Π.Σ.Α. (1996)
8 Πρωταθλήματα Ελλάδας (2001, 2002, 2003, 2005, 2006, 2007, 2008, 2009)
4 Κύπελλα Ελλάδας (2005, 2006, 2008, 2009)
1 Σούπερ Καπ Ελλάδας (2007).
Να σημειώσουμε ακόμη ότι ο Χρήστος Πατσατζόγλου το 2010 είχε λάβει μέρος και στις δημοτικές εκλογές της Αγίας Βαρβάρας, όπου είχε εκλεγεί και Δημοτικός Σύμβουλος με την παράταξη του Στέλιου Κραουνάκη, αλλά λίγο καιρό αργότερα είχε παραιτηθεί λόγω επαγγελματικών υποχρεώσεων.